CELEX: 31997R0831
Language: ro
Date: 1997-05-07 00:00:00
Title: Regulamentul (CE) nr. 831/97 al Comisiei din 7 mai 1997 de stabilire a standardelor de comercializare care se aplică pentru fructele de avocado

03/Volumul 21
            
            
               RO
            
            
               Jurnalul Ofícial al Uniunii Europene
            
            
               145
            
         31997R0831
   
               L 119/13
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 831/97 AL COMISIEI
   
   din 7 mai 1997
   de stabilire a standardelor de comercializare care se aplică pentru fructele de avocado
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), în special articolul 2 alineatul (2),
   întrucât Regulamentul (CE) nr. 2200/96, din Anexa I, menționează produsele pentru care trebuie să fie adoptate standarde; întrucât, nu au fost încă stabilite standarde comunitare pentru produsele din anexă, inter alia, avocado; întrucât, prin urmare, este necesar să se stabilească standarde de comercializare pentru aceste produse; întrucât, în acest scop, din motive de transparență pe piața internațională, trebuie să se țină seama de standardele recomandate pentru aceste produse de către Comisia Economică pentru Europa a Organizației Națiunilor Unite;
   întrucât aplicarea acestor standarde ar trebui să aibă ca efect îndepărtarea de pe piață a produselor cu o calitate nesatisfăcătoare, orientarea producției în vederea îndeplinirii cerințelor consumatorului și facilitarea comerțului în condiții de concurență loială, contribuind astfel la îmbunătățirea profitabilității producției;
   întrucât aceste standarde sunt aplicabile în toate etapele de comercializare; întrucât transportul pe distanțe mari, depozitarea pe o anumită perioadă și diversele manipulări la care sunt supuse produsele pot avea ca rezultat un anumit grad de deteriorare, datorită dezvoltării biologice a produsului sau a naturii sale perisabile; întrucât este necesar ca această deteriorare să se ia în considerare în aplicarea standardelor în etapele de comercializare următoare expedierii; întrucât, produsele din categoria „extra” trebuie să fie selectate și ambalate cu atenție, ar trebui să se facă rabat numai pentru pierderile de prospețime și turgescență;
   întrucât măsurile prevăzute de prezentul regulament sunt conforme cu avizul Comitetului de gestionare a fructelor și legumelor,
   ADOPTĂ PREZENTUL REGULAMENT
   Articolul 1
   (1)   Standardele de comercializare aplicabile pentru fructele de avocado, care intră sub incidența codului NC 0804 40, sunt cele stabilite în anexă.
   (2)   Standardele se aplică tuturor etapelor de comercializare, în conformitate cu condițiile prevăzute de Regulamentul (CE) nr. 2200/96.
   Totuși, pentru etapele următoare expedierii, se admit următoarele toleranțe:
   
               (a)
            
            
               o ușoară pierdere de prospețime și turgescență;
            
         
               (b)
            
            
               pentru alte produse decât cele din categoria „extra”, o deteriorare ușoară datorată dezvoltării biologice și perisabilității.
            
         Articolul 2
   Prezentul regulament intră în vigoare de la 1 iunie 1997.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 1997.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   ANEXĂ
   STANDARDE PENTRU FRUCTELE DE AVOCADO
   I.   DEFINIȚIA PRODUSULUI
   Acest standard se aplică soiurilor de avocado (cultivari) cultivate din Persea americana Mill. pentru a fi furnizate consumatorului în stare proaspătă, fructele partenocarpice și fructele de avocado destinate prelucrării industriale fiind excluse.
   II.   DISPOZIȚII PRIVIND CALITATEA
   Scopul standardului este de a defini cerințele de calitate ale fructului de avocado, după pregătire și ambalare.
   A.   Cerințe minime
   În toate categoriile, sub rezerva dispozițiilor speciale pentru fiecare categorie și a toleranțelor admise, fructele de avocado trebuie să fie:
   
               —
            
            
               intact;
            
         
               —
            
            
               sănătos; produsele afectate de putrezire sau deteriorare și improprii consumului, sunt excluse;
            
         
               —
            
            
               curat, practic fără corpuri străine vizibile;
            
         
               —
            
            
               practic fără dăunători;
            
         
               —
            
            
               practic fără deteriorări cauzate de dăunători;
            
         
               —
            
            
               fără deteriorări produse de temperaturile scăzute;
            
         
               —
            
            
               având o tulpină de cel mult 10 mm lungime care trebuie să fie tăiată în mod igienic. Totuși, absența tulpinii nu este considerată un defect, cu condiția ca locul atașării tulpinii să fie uscat și intact;
            
         
               —
            
            
               fără umezeală exterioară anormală;
            
         
               —
            
            
               fără miros și/sau gust străin.
            
         Fructele de avocado trebuie să fie culese cu atenție. Dezvoltarea lor trebuie să fi atins un stadiu fiziologic care să asigure o continuare a procesului de coacere până la final. Fructul copt nu trebuie să fie amar.
   Dezvoltarea și starea fructelor de avocado trebuie să fie în așa fel încât să le permită:
   
               —
            
            
               să suporte transportul și manevrarea și
            
         
               —
            
            
               să sosească în condiții corespunzătoare la locul de destinație.
            
         B.   Clasificare
   Fructele de avocado sunt clasificate în trei categorii, definite mai jos:
   
               (i)
            
            
               
                  Categoria „extra”
               
               Fructele de avocado din această categorie trebuie să fie de calitate superioară. Forma și culoarea trebuie să fie caracteristice soiului.
               Acestea trebuie nu aibă defecte, cu excepția unor defecte minore ale cojii, cu condiția ca acestea să nu afecteze aspectul general al produsului, calitatea, calitatea conservării și prezentarea sa în colet. Dacă există, tulpina trebuie să fie intactă.
            
         
               (ii)
            
            
               
                  Categoria I
               
               Fructele de avocado din această categorie trebuie să fie de calitate bună și să prezinte culoarea și forma tipică soiului.
               Cu toate acestea, pot fi permise următoarele defecte minore, cu condiția ca acestea să nu afecteze aspectul general al produsului, calitatea, calitatea conservării și prezentarea sa în colet:
               
                           —
                        
                        
                           ușoare defecte de formă și culoare;
                        
                     
                           —
                        
                        
                           ușoare defecte ale cojii (aspect de dop de plută, lenticele cicatrizate) și arsuri de soare; suprafața totală maximă a acestora nu trebuie să depășească 4 cm2.
                        
                     În nici un caz, nu este permis ca defectele să afecteze pulpa fructului.
               Tulpina, dacă există, poate fi ușor deteriorată.
            
         
               (iii)
            
            
               
                  Categoria II
               
               Această categorie include fructele de avocado care nu se califică pentru includerea în categoriile superioare, dar care îndeplinesc cerințele minime specificate anterior.
               Pot fi permise următoarele defecte, cu condiția ca fructele de avocado să își păstreze caracteristicile esențiale privind calitatea, calitatea conservării și prezentarea:
               
                           —
                        
                        
                           defecte de formă și culoare,
                        
                     
                           —
                        
                        
                           defecte ale cojii (aspect de dop de plută, lenticele cicatrizate) și arsuri de soare: suprafața totală maximă nu trebuie să depășească 6 cm2.
                        
                     În nici un caz, nu este permis ca defectele să afecteze pulpa fructului.
               Tulpina, dacă există, poate fi deteriorată.
            
         III.   DISPOZIȚII PRIVIND CALIBRAREA
   Calibrul este în funcție de greutatea fructului; scala calibrelor este după cum urmează:
   
               Scala greutății în grame
            
            
               Codul calibrului
            
         
               781 la 1 220
            
            
               4
            
         
               576 la 780
            
            
               6
            
         
               461 la 575
            
            
               8
            
         
               366 la 460
            
            
               10
            
         
               306 la 365
            
            
               12
            
         
               266 la 305
            
            
               14
            
         
               236 la 265
            
            
               16
            
         
               211 la 235
            
            
               18
            
         
               191 la 210
            
            
               20
            
         
               171 la 190
            
            
               22
            
         
               156 la 170
            
            
               24
            
         
               146 la 155
            
            
               26
            
         
               136 la 145
            
            
               28
            
         
               125 la 135
            
            
               30
            
         Greutatea minimă a fructelor de avocado nu trebuie să fie mai mică de 125 g.
   IV.   DISPOZIȚII PRIVIND TOLERANȚELE
   Toleranțele cu privire la calitate și calibru sunt permise la fiecare colet, pentru produsele care nu îndeplinesc cerințele pentru categoria indicată.
   A.   Toleranțe de calitate
   
               (i)
            
            
               
                  Categoria „extra”
               
               5 % din numărul sau greutatea fructelor de avocado care nu îndeplinesc cerințele categoriei, dar corespund celor pentru categoria I, sau, în mod excepțional, se încadrează în toleranțele acelei categorii.
            
         
               (ii)
            
            
               
                  Categoria I
               
               10 % din numărul sau greutatea fructelor de avocado care nu îndeplinesc cerințele categoriei, dar corespund celor pentru categoria II, sau, în mod excepțional, se încadrează în toleranțele acelei categorii.
            
         
               (iii)
            
            
               
                  Categoria II
               
               10 % din numărul sau greutatea fructelor de avocado care nu îndeplinesc nici cerințele categoriei și nici cerințele minime, cu excepția fructului afectat de putrezire, învinețire pronunțată sau orice altă deteriorare care să îl face impropriu consumului.
            
         B.   Toleranțe pentru calibru
   Pentru toate categoriile: 10 % din numărul sau greutatea fructelor de avocado care se conformează dimensiunii inferioare și/sau superioare celei prevăzute în marcaj.
   V.   DISPOZIȚII PRIVIND PREZENTAREA
   A.   Uniformitatea
   Conținutul fiecărui colet trebuie să fie uniform și să conțină numai fructe de avocado care au aceeași origine, sunt din același soi, au aceeași calitate și același calibru.
   Părțile vizibile ale conținutului fiecărui colet trebuie să fie reprezentative pentru întreg conținutul.
   B.   Ambalarea
   Fructele de avocado trebuie să fie ambalate astfel încât produsul să fie protejat în mod corespunzător.
   Materialele folosite în interiorul coletului trebuie să fie noi, curate și de o calitate care să nu cauzeze deteriorări externe sau interne ale fructului. Folosirea materialelor, în special a hârtiei sau a mărcilor care conțin specificațiile comerciale, este permisă cu condiția ca tipărirea sau etichetarea să fi fost făcute cu cerneală sau adeziv netoxice.
   Coletele trebuie să nu conțină corpuri străine.
   VI.   DISPOZIȚII PRIVIND MARCAREA
   Fiecare colet trebuie să conțină următoarele elemente, cu litere grupate pe aceeași parte, marcate citeț și de neșters și vizibile din exterior:
   A.   Identificarea
   Ambalator și/sau expeditor: numele și adresa sau codul de identificare emis sau acceptat oficial. Cu toate acestea, în cazul în care este folosit codul, referința la „ambalator și/sau expeditor” (sau abrevierile echivalente) trebuie să fie indicată în strânsă legătură cu codul de identificare.
   B.   Natura produsului
   
               —
            
            
               „fructe de avocado”, în cazul în care conținutul nu este vizibil din exterior;
            
         
               —
            
            
               denumirea soiului.
            
         C.   Originea produsului
   
               —
            
            
               Țara de origine și, opțional, zona de producție sau denumirea națională, regională sau locală.
            
         D.   Specificații comerciale
   
               —
            
            
               categorie;
            
         
               —
            
            
               calibrul exprimat în greutate minimă și maximă;
            
         
               —
            
            
               numărul de cod al scalei calibrelor și numărul de fructe, atunci când acesta este diferit de numărul de cod sau, opțional, numărul de cod al scalei calibrelor și greutatea netă a coletului.
            
         E.   Marcajul de control oficial (opțional)